ROMÂNIA

JUDEŢUL CLUJ

COMUNA VALEA IERII

CONSILIUL LOCAL

H O T Ă R Â R E

privind rectificarea bugetului de venituri și cheltuieli al comunei Valea Ierii pe anul 2024 și a listei de investiții

Consiliul Local al comunei Valea Ierii întrunit în şedinţa ordinară din data de 31.07.2024,

Având în vedere Referatul de aprobare nr.4322/ 23.07.2024 la Proiectul de hotărâre privind rectificarea bugetului de venituri și cheltuieli pe anul 2024 propus de primarul Comunei Valea Ierii, domnul Nap Dorin, însoţit de Raportul compartimentului financiar-contabil cu nr.4323/23.07.2024 şi de Avizul comisiei de specialitate nr.1 din cadrul consiliului local;

Ținând cont de:

-adresa nr.3226/12.06.2024 a D.G.R.F.P.Cluj prin care ne transmit sumele defalcate din TVA pentru finanțarea drepturilor copiilor cu cerințe educaționale speciale integrați în învățământul de masă și dispoziția primarului nr.52/13.06.2024 de rectificare a bugetului,

-adresa nr.3823/22.07.2024 a D.G.R.F.P.Cluj prin care ne transmit că pentru UAT Valea Ierii se diminueaza si cresc unele prevederi ale bugetului în trimestrului III ,

În conformitate cu prevederile:

-art. 129 alin. (2) lit. b) și alin. (4) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare;

-art. 19 alin. (2) din Legea finanţelor publice locale nr. 273/2006, cu modificările şi completările ulterioare;

Fiind îndeplinite prevederile art. 136 și art. 139 din Ordonanța de urgență a Guvernului nr.57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

Consiliul Local al comunei Valea Ierii adoptă prezenta hotărâre:

Art.1. Pentru echilibrarea bugetului local, se aprobă modificarea prevederilor bugetului în anul 2024, trimestrul III, la următoarele capitole bugetare:

Sume din impozitul pe venit :

Trim. III

* 21.04.02.01 cu suma de -70,0 mii lei
* 21.04.02.04 cu suma de +87,0 mii lei
* 24.51.01.03.20 cu suma de 17,0 mii lei

Art.2.(1) Pentru echilibrarea bugetului local și susținerea cheltuielilor pentru proiectul POCU *"Servicii integrate inteligente pentru reducerea numărului de persoane marginalizate din comuna Valea Ierii, județul Cluj",* se aprobă modificarea prevederilor bugetului local în anul 2024, trimestrul III la următoarele capitole bugetare:

Trim.III

* 21.43.31.00 cu suma de 200,0 mii lei
* 24.51.01.03.71.01.30 cu suma de 200,0 mii lei

(2) Se aprobă modificarea listei de investiții în mod corespunzător.

Art.3. Pentru finanțarea drepturilor copiilor cu cerințe educaționale speciale integrați în învățământul de masă , se aprobă modificarea prevederilor bugetului pe anul 2024 la următoarele capitole bugetare:

Sume defalcate din taxa pe valoarea adaugată :

Trim. II Trim. III

* 22.11.02.02 cu suma de 2,0 mii lei 1,0 mii lei
* 24.65.04.01.57.02.01 cu suma de 2,0 mii lei 1,0 mii lei

Art. 5. Prezenta hotărâre se comunică prin intermediul secretarului general al comunei, în termenul prevăzut de lege, compartimentului financiar-contabil, Direcţiei Generale Regionale a Finanţelor Publice Cluj-Napoca, precum şi Instituției Prefectului - Judeţul Cluj şi se aduce la cunoştinţă publică prin afişare la sediul Consiliului Local Valea Ierii şi publicarea pe pagina de internet [www.e-comune.ro/primaria-valea-ierii-cj](http://www.e-comune.ro/primaria-valea-ierii-cj)”.

Președinte de ședință, Contrasemnează:

Vasile Pețan Secretar general al comunei,

Nelia-Crenguța Mariș

**Nr.40 din 31.07.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*